CELEX: 62019CA0909
Language: bg
Date: 2021-10-28 00:00:00
Title: Дело C-909/19: Решение на Съда (десети състав) от 28 октомври 2021 г. (преюдициално запитване от Curtea de Apel Iaşi — Румъния) — BX/Unitatea Administrativ Teritorială D. (Преюдициално запитване — Защита на безопасността и здравето на работниците — Директива 2003/88/ЕО — Организация на работното време — Член 2, точки 1 и 2 — Понятия „работно време“ и „почивка“ — Задължително професионално обучение, преминавано по искане на работодателя)

3.1.2022   
            
            
               BG
            
            
               Официален вестник на Европейския съюз
            
            
               C 2/4
            
         
      Решение на Съда (десети състав) от 28 октомври 2021 г. (преюдициално запитване от Curtea de Apel Iaşi — Румъния) — BX/Unitatea Administrativ Teritorială D.
      (Дело C-909/19) (1)
      
      (Преюдициално запитване - Защита на безопасността и здравето на работниците - Директива 2003/88/ЕО - Организация на работното време - Член 2, точки 1 и 2 - Понятия „работно време“ и „почивка“ - Задължително професионално обучение, преминавано по искане на работодателя)
      (2022/C 2/05)
      Език на производството: румънски
      
         Запитваща юрисдикция
      
      Curtea de Apel Iaşi
      
         Страни в главното производство
      
      
         Жалбоподател: BX
      
         Ответник: Unitatea Administrativ Teritorială D.
      
         Диспозитив
      
      Член 2, точка 1 от Директива 2003/88/ЕО на Европейския парламент и на Съвета от 4 ноември 2003 година относно някои аспекти на организацията на работното време трябва да се тълкува в смисъл, че периодът — през който работник преминава наложено от работодателя му професионално обучение, провеждащо се извън редовното му работно време и извън обичайното му работно място, в помещенията на доставчика на услугите по обучение, и през който не изпълнява обичайните си служебни задължения — представлява „работно време“ по смисъла на тази разпоредба.
      
         (1)  ОВ C 201, 15.6.2020 г.